# Sausā uzsūkšana

## Nosēdušos putekļu uzsūkšana

- Lai ieslēgtu vakuumsūcēju, īslaicīgi nospiediet ieslēdzēja taustiņu (4).
- Lai izslēgtu vakuumsūcēju, no jauna nospiediet ieslēdzēja taustiņu (4).

## Putekļu uzsūkšana no darbināmajiem elektroinstrumentiem (skatīt attēlu E)

- Ja no vakuumsūcēja izplūstošais gaiss tiek izvadīts darba telpā, tajā jānodrošina pietiekoša gaisa apmaiņas pakāpe (L). Ievērojiet attiecīgus nacionālos priekšrakstus.

Vakuumsūcējā ir iebūvēta kontaktligzda (3) ar aizsargzemējuma kontaktu. Tā ir paredzēta ārējā elektroinstrumenta pievienošanai. Nepārsniedziet kontaktligzdai pievienojamā elektroinstrumenta maksimālo pieļaujamo jaudu.

- Nostipriniet uzsūkšanas adapteri (18).
- Iebīdiet uzsūkšanas adapteri (18) elektroinstrumenta uzsūkšanas īscaurulē.

Piezīme. Ja, strādājot ar elektroinstrumentiem, gaisa plūsma uzsūkšanas šļūtenē ir pārāk maza (tādi ir, piemēram, figūrzāģi, slīpmašīnas u.c.), tad jāatver gaisa iesūkšanas lūka (26) uz uzsūkšanas adaptera (18). Tas ļauj bez problēmām izmantot filtra pusautomātiskās tīrīšanas funkciju (SFC).
Šim nolūkam pagrieziet gredzenu virs gaisa iesūkšanas lūkas (26), līdz tiek atsegts maksimāls lūkas atvērums.

- Lai vakuumsūcējam iedarbinātu automātisko ieslēgšanos/izslēgšanos, īsi nospiediet ieslēgšanas/izslēgšanas pogu (4).
- Lai iedarbinātu vakuumsūcēju, ieslēdziet tā kontaktligzdai (3) pievienoto elektroinstrumentu. Vakuumsūcējs sāk darboties automātiski.
- Izslēdziet elektroinstrumentu, lai uzsūkšanu izbeigtu.
  Pateicoties automātiskās ieslēgšanas/izslēgšanas pēcdarbības funkcijai, vakuumsūcējs darbojas vēl līdz 15 sekundēm pēc izslēgšanas, kas ļauj aizvadīt no uzsūkšanas šļūtenes tur atlikušos putekļus.
- Lai izslēgtu vakuumsūcēju, nospiediet ieslēgšanas/izslēgšanas pogu (4).