# Simboluri

Următoarele simboluri ar putea fi importante pentru utilizarea aspiratorului tău. Reţine simbolurile şi semnificaţia acestora. Interpretarea corectă a simbolurilor te ajută să foloseşti mai bine şi mai sigur aspiratorul.

Simbolurile şi semnificaţia acestora
| AVERTISMENT! Citeşte toate indicaţiile şi instrucţiunile privind siguranţa. Nerespectarea instrucţiunilor şi indicaţiilor privind siguranţa se poate solda cu electrocutări, incendiu şi/sau răniri grave.
| Aspirator din clasa de pulberi L conform IEC/EN 60335‑2‑69 pentru aspirarea uscată a pulberilor nocive pentru sănătate, cu o valoare limită de expunere > 1 mg/m³
| AVERTISMENT! Aspiratorul conţine pulberi nocive pentru sănătate. Executarea operaţiilor de golire şi a lucrărilor de întreţinere, inclusiv îndepărtarea recipientului de colectare a prafului, trebuie efectuate numai de către specialişti. Este necesară purtarea unui echipament de protecţie corespunzător. Nu utiliza aspiratorul dacă sistemul de filtrare al acestuia nu este complet şi nu este montat cu atenţie. În caz contrar, îţi vei pune în pericol sănătatea.