# Održavanje i čišćenje

- Izvucite utikač iz utičnice prije održavanja ili čišćenja usisavača, namještanja uređaja, zamjene pribora ili odlaganja usisavača. Ove mjere opreza sprječavaju nehotično pokretanje usisavača.

- Usisavač i otvore za hlađenje održavajte čistima kako bi se moglo dobro i sigurno raditi.

- Prilikom održavanja i čišćenja usisavača nosite masku za zaštitu od prašine.

Ako je potrebna zamjena priključnog kabela, tada je treba provesti u Bosch servisu ili u ovlaštenom servisu za Bosch električne alate kako bi se izbjeglo ugrožavanje sigurnosti.

U svrhu održavanja koje izvodi korisnik, usisavač se mora demontirati, očistiti i održavati, ukoliko je to provedivo, a da pritom iz toga ne rezultira opasnost za servisno osoblje i druge osobe. Prije demontaže usisavač se mora očistiti kako bi se izbjegle eventualne opasnosti. Prostorija u kojoj se usisavač demontira mora biti dobro provjetrena. Tijekom održavanja nosite osobnu zaštitnu opremu. Nakon održavanja treba provesti čišćenje radnog mjesta na kojem je vršeno održavanje.
Najmanje jednom godišnje, proizvođač ili osposobljena osoba treba provesti tehničku provjeru usisavača na prašinu, npr. na oštećenje filtra, nepropusnost usisavača i funkciju kontrolnog uređaja.
Kod usisavača klase L, koji su bili u zaprljanoj okolini, treba očistiti vanjski dio usisavača kao i sve dijelove uređaja ili ih tretirati sredstvima za brtvljenje. Pri izvođenju radova održavanja i popravaka, svi zaprljani dijelovi koji se ne mogu zadovoljavajuće očistiti, trebaju se zbrinuti. Takvi se dijelovi moraju zbrinuti u nepropusnim vrećicama u skladu s važećim propisima za zbrinjavanje takvog otpada.

- Povremeno očistite kućište usisavača vlažnom krpom.

##

Povremeno spremnik (1) obrišite uobičajenim, neabrazivnim sredstvom za čišćenje i zatim ga ostavite da se dobro osuši.

##

Redovito pražnjenje spremnika za prašinu i čišćenje filtara jamči optimalnu usisnu snagu. Ako se i nakon toga ne može postići učinak usisavanja, usisavač treba odnijeti na popravak u ovlašteni servis.

### Vađenje/zamjena filtra (vidjeti slike G1–G2)

Odmah zamijenite oštećene filtre.

- Otvorite zatvarače (7) i skinite gornji dio usisavača (6).

- Okrenite držač filtra (27) do graničnika u smjeru vrtnje i izvadite držač filtra zajedno s naboranim filtrom (28) iz gornjeg dijela usisavača (6).

- Izvucite zaprljani/oštećeni naborani filtar (28) iz držača filtra (27).
- Lamele naboranog filtra (28) iščetkajte mekom četkom.
  ili
  Zamijenite oštećeni naborani filtar (28).
- Stavite držač filtra (27) na očišćeni/novi naborani filtar (28).

- Umetnite držač filtra (27) zajedno s naboranim filtrom (28) u gornji dio usisavača i okrenite držač filtra (27) do graničnika u smjeru vrtnje .

- Stavite gornji dio usisavača (6) i zatvorite zatvarače (7).

##

Povremeno očistite plovak (29).

- Otvorite zatvarače (7) i skinite gornji dio usisavača (6).

- Izvadite držač filtra (27) zajedno s naboranim filtrom (28) iz gornjeg dijela usisavača (6).
- Izvucite naborani filtar (28) iz držača filtra (27).
- Plovak (29) isperite vodom.
- Ponovno umetnite držač filtra (27) s naboranim filtrom (28) u gornji dio usisavača (6).

- Stavite gornji dio usisavača (6) i zatvorite zatvarače (7).