# Întreţinerea şi curăţarea

- Înainte de a întreţine sau curăţa aspiratorul, a efectua reglaje, a schimba accesorii sau de a depozita aspiratorul, scoateţi acumulatorul din acesta. Această măsură preventivă împiedică pornirea accidentală a aspiratorului.

- Menţineţi curat aspiratorul şi fantele de ventilaţie, pentru a putea lucra bine şi sigur.

- În timpul efectuării lucrărilor de întreţinere şi curăţare a cutiei aspiratorului, purtaţi o mască de protecţie împotriva prafului.

Dacă este necesară înlocuirea cablului de racordare, pentru a evita periclitarea siguranţei în timpul utilizării, această operaţie se va executa de către Bosch sau de către un centru de service autorizat pentru scule electrice Bosch.

În cadrul lucrărilor de întreţinere efectuate de către utilizator, aspiratorul trebuie demontat, curăţat şi întreţinut în măsura în care astfel de operaţii pot fi executate de către acesta, fără a pune în pericol personalul de întreţinere şi alte persoane. Înainte de demontare, aspiratorul ar trebui curăţat pentru a se preveni eventualele situaţii periculoase. Încăperea în care se demontează aspiratorul trebuie să fie bine aerisită. În timpul lucrărilor de întreţinere poartă echipament personal de protecţie. După efectuarea lucrărilor de întreţinere ar trebui să se cureţe zona în care aceste lucrări au fost executate.
Este obligatoriu ca cel puţin o dată pe an producătorul sau o persoană instruită de acesta să efectueze o verificare privind tehnica prafului, de exemplu, să verifice dacă există filtre deteriorate, dacă aspiratorul este etanş şi dacă echipamentul de control funcţionează corespunzător.
La aspiratoarele din clasa L, care au fost utilizate într-un mediu cu impurităţi, atât exteriorul, cât şi componentele maşinii ar trebui curăţate sau tratate cu produse de etanşare. În cursul efectuării lucrărilor de întreţinere şi de reparaţii, toate componentele murdare care nu au putut fi curăţate corespunzător vor trebui eliminate. Astfel de piese trebuie eliminate în saci impermeabili, în conformitate cu dispoziţiile aflate în vigoare privind eliminarea unor astfel de deşeuri.

- Curăţă din când în când cu o lavetă umedă carcasa aspiratorului.

##

Ştergeţi cu regularitate rezervorul (1) utilizând substanţe de curăţare neabrazive disponibile din comerţ, iar apoi lăsaţi-l să se usuce.

##

Golirea regulată a rezervorului de praf şi curăţarea filtrelor asigură o putere de aspirare optimă. Dacă, după aceasta, nu se revine la puterea de aspirare iniţială, aspiratorul trebuie dus la centrul de service şi asistenţă tehnică post-vânzări.

### Extragerea/Înlocuirea filtrului (consultă imaginile G1–G2)

Înlocuiţi imediat filtrul-burduf deteriorat.

- Deschideţi închizătoarele (7) şi scoateţi partea superioară a aspiratorului (6).

- Roteşte suportul filtrului (27) până la opritor în direcţia de rotaţie şi extrage suportul filtrului împreună cu filtrul principal (28) din partea superioară a aspiratorului (6).

- Extrage filtrul-burduf murdar/deteriorat (28) de pe suportul de filtru (27).
- Periază lamelele filtrului-burduf (28) utilizând o perie moale.
  sau
  Înlocuieşte filtrul-burduf deteriorat (28).
- Aşază suportul de filtru (27) în filtrul-burduf curăţat/nou (28).

- Introdu suportul de filtru (27) împreună cu filtrul-burduf (28) în partea superioară a aspiratorului şi roteşte suportul de filtru (27) până la opritor în direcţia de rotaţie .

- Aşezaţi partea superioară a aspiratorului (6) şi închideţi închizătoarele (7).

##

Curăţă ocazional plutitorul (29).

- Deschideţi închizătoarele (7) şi scoateţi partea superioară a aspiratorului (6).

- Scoate suportul de filtru (27) împreună cu filtrul-burduf (28) din partea superioară a aspiratorului (6).
- Extrage filtrul-burduf (28) de pe suportul de filtru (27).
- Spală cu apă plutitorul (29).
- Introdu suportul de filtru (27) cu filtrul-burduf (28) la loc în partea superioară a aspiratorului (6).

- Aşezaţi partea superioară a aspiratorului (6) şi închideţi închizătoarele (7).