# Hooldus ja puhastamine

- Enne tolmuimeja hooldamist ja puhastamist, seadistamist, lisatarvikute vahetamist ja hoiulepanekut eemaldage tolmuimejast aku. See ettevaatus‌abinõu hoiab ära tolmuimeja soovimatu käivitumise.

- Veatu ja ohutu töö tagamiseks hoidke tolmuimeja ja selle ventilatsiooniavad puhtad.

- Kandke tolmuimeja hooldamisel ja puhastamisel tolmukaitsemaski.

Kui on vaja vahetada ühendusjuhet, laske seda ohutuskaalutlustel teha Bosch-il või Bosch-i elektriliste tööriistade volitatud klienditeenindusel.

Kasutajapoolseks hoolduseks tuleb tolmuimeja lahti võtta, puhastada ja hooldada, kui see on teostatav nii, et ei teki ohtu hoolduspersonalile ja teistele isikutele. Enne lahtivõtmist tuleb tolmuimeja võimalike ohtude ennetamiseks puhastada. Ruum, kus tolmuimeja lahti võetakse, peab olema hästi ventileeritav. Hooldamise ajal kasutage isikukaitsevahendeid. Pärast hooldamist tuleb piirkond, kus hooldamine toimus, puhastada.
Vähemalt kord aastas peab tootja või asjaomase väljaõppega isik tegema tolmutehnilise ülevaatuse, s.t kontrollima filtrite seisukorda, tolmuimeja hermeetilisust ja kontrollseadiste töökorras olekut.
L-klassi tolmuimejatel, mis on olnud määrdunud keskkonnas, tuleb puhastada või hermeetikutega töödelda välispind ja kõik masina osad. Hooldus- ja remonditööde tegemisel tuleb kõik määrdunud detailid, mida ei saa enam piisavalt puhtaks, suunata jäätmekäitlusse. Need detailid tuleb suunata jäätmekäitlusse hermeetilistes kottides vastavalt selliste jäätmete käitlemise nõuetele.

- Puhastage tolmuimeja korpust aeg-ajalt niiske lapiga.

##

Pühkige anumat (1) aeg-ajalt standardse, mitteabrasiivse puhastusvahendiga ja laske kuivada.

##

Tolmumahuti korrapärane tühjendamine ja filtrite puhastamine tagab optimaalse imemisvõimsuse. Kui imemisvõimsus ei ole seejärel siiski piisav, toimetage tolmuimeja klienditeenindusse.

### Filtri väljavõtmine/vahetamine (vt jooniseid G1–G2)

Asendage kahjustatud voltfilter kohe uuega.

- Avage tolmuimeja ülaosa sulgurid (7) ja võtke tolmuimeja ülaosa (6) maha.

- Pöörake filtrihoidik (27) pööramissuunas lõpuni ja võtke see koos voldikfiltriga (28) tolmuimeja ülaosast (6) välja.

- Tõmmake määrdunud/kahjustatud voldikfilter (28) filtrihoidikust (27) välja.
- Harjake voldikfiltri (28) lamelle pehme harjaga.
  või
  Vahetage kahjustatud voldikfilter (28) välja.
- Asetage filtrihoidik (27) puhastatud/uuele voldikfiltrile (28).

- Sisestage filtrihoidik (27) koos voldikfiltriga (28) tolmuimeja ülaossa ja pöörake filtrihoidik (27) pöörlemissuunas lõpuni.

- Asetage tolmuimeja ülaosa (6) kohale ja kinnitage sulgurid (7).

##

Puhastage ujukit (29) aeg-ajalt.

- Avage tolmuimeja ülaosa sulgurid (7) ja võtke tolmuimeja ülaosa (6) maha.

- Eemaldage filtrihoidik (27) koos voldikfiltriga (28) tolmuimeja ülaosast (6).
- Tõmmake voldikfilter (28) filtrihoidikust (27) välja.
- Loputage ujuk (29) voolava veega.
- Sisestage filtrihoidik (27) koos voldikfiltriga (28) uuesti tolmuimeja ülaossa (6).

- Asetage tolmuimeja ülaosa (6) kohale ja kinnitage sulgurid (7).