# Vedlikehold og rengjøring

- Trekk støpslet ut av stikkontakten før vedlikehold og rengjøring av sugeren, før det skal foretas innstillinger på den, og før skifte av tilbehørsdeler og oppbevaring av sugeren. Dermed hindrer du at sugeren kan startes utilsiktet.

- Sørg for at sugeren og ventilasjonsslissen alltid er rene, slik at du kan jobbe sikkert og effektivt.

- Bruk støvmaske ved vedlikehold og rengjøring av sugeren.

Hvis det er nødvendig å skifte ut tilkoblingsledningen, må dette gjøres av Bosch eller godkjente Bosch-serviceverksteder, slik at det ikke oppstår fare for sikkerheten.

For vedlikehold utført av brukeren må støvsugeren demonteres, rengjøres og vedlikeholdes i den grad det er gjennomførbart uten at vedlikeholdspersonalet eller andre personer utsettes for fare. Før demontering bør støvsugeren rengjøres, slik at eventuelle farer forebygges. Rommet der støvsugeren demonteres, bør luftes godt. Bruk personlig verneutstyr under vedlikeholdsarbeidet. Rengjør vedlikeholdsområdet etter utført vedlikehold.
Produsenten eller en person som har fått opplæring må foreta en støvteknisk kontroll minst en gang i året. Det må f.eks. kontrolleres om filteret er skadet, om støvsugeren er tett og om kontrollinnretningen fungerer.
Støvsugere i klasse L som har stått eller blitt brukt i skitne omgivelser bør rengjøres utvendig, og i tillegg bør alle maskindelene rengjøres eller behandles med tetningsmidler. Ved vedlikeholds- og reparasjonsarbeider må alle tilsmussede deler som ikke kan rengjøres tilfredsstillende kastes. Slike deler må kastes i ugjennomtrengelige poser og i samsvar med bestemmelsene for håndtering av slikt avfall.

- Rengjør huset til støvsugeren nå og da med en fuktig klut.

##

Rengjør beholderen (1) nå og da med vanlig rengjøringsmiddel uten skureeffekt. La den tørke godt etterpå.

##

Jevnlig tømming av støvbeholderen og rengjøring av filtrene sikrer optimal sugeeffekt. Lever sugeren til kundeservice hvis sugeeffekten ikke oppnås etter dette.

### Ta ut/skifte filteret (se bilde G1–G2)

Skift ut skadde foldefiltre umiddelbart.

- Åpne låsene (7), og ta av sugeroverdelen (6).

- Drei filterholderen (27) i dreieretningen til den stopper, og ta filterholderen ut av støvsugeroverdelen (6) sammen med foldefilteret (28).

- Trekk det skitne/skadde foldefilteret (28) fra filterholderen (27).
- Børst av lamellene til foldefilteret (28) med en myk børste.
  Eller
  Skift ut foldefilteret (28) hvis det er skadet.
- Sett filterholderen (27) i det rengjorte/nye foldefilteret (28).

- Sett filterholderen (27) med foldefilteret (28) i støvsugeroverdelen, og drei filterholderen (27) i dreieretningen til den stopper.

- Sett på sugeroverdelen (6), og lukk låsene (7).

##

Rengjør flottøren (29) nå og da.

- Åpne låsene (7), og ta av sugeroverdelen (6).

- Ta filterholderen (27) med foldefilteret (28) ut av støvsugeroverdelen (6).
- Trekk foldefilteret (28) fra filterholderen (27).
- Rengjør flottøren (29) med vann.
- Sett filterholderen (27) med foldefilteret (28) i støvsugeroverdelen (6) igjen.

- Sett på sugeroverdelen (6), og lukk låsene (7).