# Údržba a čistenie

- Vytiahnite zástrčku zo zásuvky, prv než budete vysávač čistiť alebo vykonávať jeho údržbu, vykonávať nastavenia zariadenia, meniť časti príslušenstva alebo prv než vysávač odložíte. Toto preventívne opatrenie zabraňuje neúmyselnému spusteniu vysávača.

- Vysávač a jeho vetracie štrbiny udržiavajte vždy v čistote, aby ste mohli pracovať kvalitne a bezpečne.

- Pri údržbe a čistení vysávača používajte ochrannú dýchaciu masku.

Ak je potrebná výmena pripájacieho vedenia, musí ju vykonať Bosch alebo niektoré autorizované stredisko služieb zákazníkom pre elektrické náradie Bosch, aby sa zabránilo ohrozeniam bezpečnosti.

Keď vykonáva údržbu používateľ, treba vysávač demontovať, vyčistiť a ošetriť, pokiaľ sa to dá vykonať tak, aby pritom neboli ohrozené osoby vykonávajúce údržbu ani žiadne iné osoby. Pred demontážou treba vysávač vyčistiť, aby sa zabránilo prípadnému ohrozeniu. Miestnosť, v ktorej sa bude vysávač demontovať, musí byť dobre vetraná. Počas údržby používajte primerané osobné ochranné prostriedky. Po vykonaní údržby je nutné upratať a vyčistiť priestor, kde sa konala údržba.
Minimálne jedenkrát ročne treba vykonať technickú prachovú kontrolu, ktorú treba zveriť buď výrobcovi, alebo osobe vyškolenej výrobcom, pričom sa skontroluje napr. poškodenie filtra, tesnosť vysávača a správne fungovanie kontrolných prvkov výrobku.
Na vysávačoch triedy L, ktoré sa nachádzali v znečistenom prostredí, treba vyčistiť vonkajšok, ako aj všetky časti stroja alebo ich ošetriť vhodnými tesniacimi prostriedkami. Pri vykonávaní údržby a opravárenských prác treba všetky znečistené súčiastky, ktoré sa nedali vyčistiť do uspokojivého stavu, odovzdať na likvidáciu. Takéto súčiastky treba dať na likvidáciu v nepriepustných vreckách podľa platných zákonných predpisov o likvidácii takéhoto druhu odpadu.

- Kryt vysávača občas vyčistite vlhkou handričkou.

##

Nádobu (1) občas umyte bežným, neabrazívnym čistiacim prostriedkom a nechajte ju vyschnúť.

##

Pravidelné vyprázdňovanie nádoby na prach a čistenie filtrov zabezpečí optimálny sací výkon. Ak sa ani potom nedosiahne dobrý sací výkon, treba vysávač zveriť do opravy autorizovanému servisnému stredisku Bosch.

### Vybratie/výmena filtra (pozri obrázky G1–G2)

Poškodený skladaný filter okamžite vymeňte.

- Otvorte uzávery (7) a odoberte hornú časť vysávača (6).

- Držiak filtra (27) otočte až na doraz v smere otáčania a vyberte držiak filtra spolu so skladaným filtrom (28) z hornej časti vysávača (6).

- Vytiahnite znečistený/poškodený skladaný filter (28) z držiaka filtra (27).
- Lamely skladaného filtra (28) vykefujte pomocou mäkkej kefky.
  alebo
  Vymeňte poškodený skladaný filter (28).
- Držiak filtra (27) nasaďte do vyčisteného/nového skladaného filtra (28).

- Držiak filtra (27) nasaďte spolu so skladaným filtrom (28) do hornej časti vysávača a držiak filtra (27) otočte až na doraz v smere otáčania .

- Hornú časť vysávača (6) znova nasaďte a zatvorte uzávery (7).

##

Plavák (29) čistite príležitostne.

- Otvorte uzávery (7) a odoberte hornú časť vysávača (6).

- Držiak filtra (27) vyberte spolu so skladaným filtrom (28) z hornej časti vysávača (6).
- Skladaný filter (28) vyberte z držiaka filtra (27).
- Plavák (29) poumývajte vodou.
- Držiak filtra (27) so skladaným filtrom (28) opäť nasaďte do hornej časti vysávača (6).

- Hornú časť vysávača (6) znova nasaďte a zatvorte uzávery (7).