# Apkope un tīrīšana

- Atvienot vakuumsūcēja kontaktdakšu no elektrotīkla kontaktligzdas pirms vakuumsūcēja apkalpošanas, tīrīšanas vai iestatīšanas, piederumu nomaiņas vai novietošanas uzglabāšanai. Šāds piesardzības pasākums ļauj novērst vakuumsūcēja nejaušu ieslēgšanos.

- Lai vakuumsūcējs droši un efektīvi darbotos, tas regulāri jātīra, īpašu uzmanību pie‌vēršot ventilācijas atverēm.

- Veicot putekļu savācēja apkalpošanu un tīrīšanu, nēsājiet putekļu aizsargmasku.

Ja nepieciešams nomainīt instrumenta elektrokabeli, tas jāveic firmas Bosch elektroinstrumentu servisa centrā vai pilnvarotā Bosch elektroinstrumentu remonta darbnīcā, jo tikai tā ir iespējams saglabāt vajadzīgo darba drošības līmeni.

Veicot vakuumsūcēja apkalpošanu, lietotājam tas jāizjauc, jāiztīra un jāveic tā apkalpošana tā, lai netiktu apdraudēta apkalpojošā personāla un citu personu veselība. Lai samazinātu apkalpošanas darbu bīstamību, vakuumsūcējs pirms izjaukšanas jāiztīra. Telpai, kurā vakuumsūcēju paredzēts izjaukt, jābūt labi vēdināmai. Apkalpošanas laikā izmantojiet individuālos darba aizsardzības līdzekļus. Pēc vakuumsūcēja apkalpošanas rūpīgi jāiztīra darba vieta un jānotīra tās tuvumā esošie objekti.
Vismaz reizi gadā ražotāja pārstāvim vai īpaši apmācītai personai jāveic vakuumsūcēja tehniskā pārbaude, pārbaudot filtru veselumu, konstrukcijas hermētiskumu un vadības ierīču funkcionēšanu.
Klases L vakuumsūcējiem, kas ir atradušies netīrā vidē, visas ārējās virsmas un visas daļas jātīra vai jāapstrādā ar hermetizējošu sastāvu. Veicot apkalpošanas un remonta darbus, nepieciešams utilizēt visas netīrās daļas, ko nav bijis iespējams apmierinoši notīrīt. Šādas daļas jāievieto hermētiskos maisos un jāutilizē, ievērojot spēkā esošos noteikumus, kas attiecas uz šāda veida atkritumu utilizēšanu.

- Laiku pa laikam notīriet vakuumsūcēja korpusu ar mitru audumu.

##

Laiku pa laikam iztīriet tvertni (1), lietojot tirdzniecībā pieejamu neabrazīvu tīrīšanas līdzekli, un tad ļaujiet tai izžūt.

##

Regulāri iztukšojot putekļu tvertni un tīrot filtru, tiek nodrošināta optimāla uzsūkšanas jauda. Ja pēc minētajām darbībām uzsūkšanas jauda vēl joprojām ir nepietiekama, nogādājiet vakuumsūcēju remonta darbnīcā.

### Filtra izņemšana vai nomaiņa (attēli G1–G2)

Ja filtrs ir bojāts, nekavējoties to nomainiet.

- Atveriet aizdares (7) un noņemiet vakuumsūcēja augšējo daļu (6).

- Grieziet filtra turētāju (27) rotācijas virzienā līdz atdurei un izņemiet filtra turētāju kopā ar ieloču filtru (28) no vakuumsūcēja augšējās daļas (6).

- Izvelciet netīro/bojāto ieloču filtru (28) no filtra turētāja (27).
- Iztīriet ieloču filtra (28) ieloces ar mīkstu suku.
  vai
  Nomainiet bojāto ieloču filtru (28).
- Ievietojiet filtra turētāju (27) iztīrītajā/jaunajā ieloču filtrā (28).

- Ievietojiet filtra turētāju (27) kopā ar ieloču filtru (28) vakuumsūcēja augšējā daļā un pagrieziet filtra turētāju (27) rotācijas virzienā līdz atdurei .

- Novietojiet vakuumsūcēja augšējo daļu (6) tai paredzētajā vietā un noslēdziet aizdares (7).

##

Laiku pa laikam notīriet pludiņu (29).

- Atveriet aizdares (7) un noņemiet vakuumsūcēja augšējo daļu (6).

- Izņemiet filtra turētāju (27) kopā ar ieloču filtru (28) no vakuumsūcēja augšējās daļas (6).
- Noņemiet ieloču filtru (28) no filtra turētāja (27).
- Izmazgājiet pludiņu (29) ar ūdeni.
- Ievietojiet filtra turētāju (27) kopā ar ieloču filtru (28) vakuumsūcēja augšējā daļā (6).

- Novietojiet vakuumsūcēja augšējo daļu (6) tai paredzētajā vietā un noslēdziet aizdares (7).