# Vysávanie nasucho

## Vysávanie usadeného prachu

- Vysávač zapnete krátkym stlačením vypínača (4).
- Vysávač vypnete opätovným stlačením vypínača (4).

## Odsávanie vznikajúceho prachu z bežiaceho elektrického náradia (pozri obrázok E)

- Ak sa odpadový vzduch vracia do miestnosti, musí byť v miestnosti zabezpečená dostatočne intenzívna výmena vzduchu (L). Dodržiavajte aj príslušné predpisy platné vo Vašej krajine.

Vo vysávači je zabudovaná zásuvka s ochranným kontaktom (3). Do nej môžete pripájať externé elektrické náradie. Dodržiavajte maximálny dovolený výkon pripojeného elektrického náradia.

- Namontujte odsávací adaptér (18).
- Zasuňte odsávací adaptér (18) do odsávacieho hrdla elektrického náradia.

Upozornenie: Pri práci s elektrickým náradím, ktorého prívod vzduchu do sacej hadice je malý (napríklad priamočiare píly, brúsky a podobne), je potrebné otvoriť otvor na falošný vzduch (26) odsávacieho adaptéra (18). Len tak môže poloautomatické čistenie filtra (SFC) pracovať bez problémov.
Otáčajte prstenec nad otvorom na falošný vzduch (26), kým nevznikne maximálny otvor.

- Na spustenie automatiky spúšťania/zastavovania vysávača stlačte na krátku dobu tlačidlo zapnutia/vypnutia (4).
- Aby ste vysávač uviedli do prevádzky, zapnite elektrické náradie pripojené do zásuvky (3). Vysávač sa automaticky spustí.
- Elektrické náradie vypnite, keď chcete vysávanie ukončiť.
  Funkcia dobehu automatiky spúšťania/zastavovania beží 15 sekúnd, aby sa zo sacej hadice odsal zvyšný prach.
- Na vypnutie vysávača stlačte tlačidlo zapnutia/vypnutia (4).